จุดเด่นของ “เพิ่มพูนก๋วยเตี๋ยวหมู-เนื้อ” มันอยู่ตรงที่ “ความสด” และเนื้อตุ๋นร้านนี้ก็นุ๊ม นุ่ม.. (คงต้องเอาไปหมักกับอะไรสักอย่าง ก่อนนำไปตุ๋นแน่ๆ เลย)

หม้อตุ๋นที่ตั้งไว้เดือดปุดๆ อยู่ที่ด้านหน้าร้าน ในหม้อทองเหลืองใบนี้แหละมันมีความพิเศษอยู่เพี๊ยบ!! เพราะมันจะมีพวกเครื่องใน, ตับ, ไส้อ่อน, เอ็น, ลูกชิ้น และเนื้อตุ๋นรวมอยู่ในหม้อเดียวกัน ..รสชาติความอร่อยของทุกอย่างที่ตุ๋นรวมกัน มันจะต้องกลั่นออกมารวมอยู่ในหม้อนั่นแน่ๆ ..อิอิ

ตอนไปทานร้านนี้หลังแรก แอบงง นิดหน่อย ตรงที่พวงเครื่องปรุงนั่นแหละ ว่าทำไมมันน้ำเต้าหู้ยี้มาวางไว้ด้วยหล่ะ? และทั้งๆ ที่ยังสงสัยอยู่..ก็ยังตักน้ำเต้าหู้ยี้มาราดลงในชามตัวเองอยู่ดี :D แล้วก็ถึงบางอ้อ.. เพราะว่ามันทำให้นํ้าก๋วยเตี๋ยวมีรสชาติที่เข้มข้นนิเอง (คิดเอง เออเอง 5555)

สำหรับใครที่สนใจ อยากจะแวะมาชิมที่ร้านนี้ จะอยู่ที่ซอย โชคชัยร่วมมิตร ขับตรงไปประมาณ 300 เมตร คอยสังเกตทางขวามือไว้ จนถึงซอยย่อย ซ.วิภาวดี 16/10 ....ร้านจะอยู่แถวหน้าปากซอยนั่นแหละ มีป้ายอันเล็กๆ ห้อยอยู่เหนือร้าน “เพิ่มพูนก๋วยเตี๋ยวหมู-เนื้อ”  ร้านของเค้าจะมีอยู่สองห้องใกล้ๆ กัน ..ร้านนึงขายก๋วยเตี๋ยวหมู ..อีกร้านนึงขายก๋วยเตี๋ยวเนื้อ (มีร้านอะไรสักอย่างมาคั่นอยู่ตรงกลาง)

..ถ้าใครจะไปกะเพื่อน แล้วดันชอบทานกันคนละอย่าง คิดว่าน่าจะสั่งข้ามไลน์ มานั่งที่อีกร้านนึงได้แหละ ก็ลองถามเค้าดูคะ เจ้าของร้านใจดี ..อ้อ ร้านนี้เค้าย้ายมาจากร้านเก่าที่สุทธิสาร ขายมานานกว่า 27 ปีแล้วด้วยค่ะ